Suchinthana/si-wikipedia huggingface dataset:
ලක්ෂ්මණ දේවාලය, ඛජුරාහෝ

ලක්ෂ්මණ දේවාලය යනුවෙන් හැඳින්වෙන්නේ  ඉන්දියාවේ මධ්‍ය ප්‍රදේශ්හි ඡතර්පූර් දිස්ත්‍රික්කයේ ඛජුරාහෝ නගරයේ පිහිටි හින්දු දේවාලයකි. මෙය ඉදිකරන ලද්දේ යශෝවර්මන් නැමැති චන්දේල පාලකයා විසිනි. මෙම දේවාලය විෂ්ණු දෙවියන්ගේ ස්වරූපයක් ලෙස සැලකෙන වෛකුන්ත විෂ්ණු වෙනුවෙන් පුද කොට ඇත. ඉන්දියාවේ පුරාවිද්‍යා සමීක්ෂණ දෙපාර්තමේන්තුව විසින් මෙම දේවාලය ජාතික වැදගත්කමක් සහිත ස්මාරකයක් ලෙස වර්ගීකරණය කොට ඇත. මෙම දේවාලය අයත් වන ඛජුරාහෝ ස්මාරක සමූහය යුනෙස්කෝ ලෝක උරුම අඩවියක් ලෙස නම් කොට තිබේ.

පිහිටීම

මෙම දේවාලය පිහිටියේ ඛජුරාහෝ දේවාල සංකීර්ණයේ බටහිර දේවාල සමූහය තුළ ය. ඛජුරාහෝ යනු ඉන්දියාවේ මධ්‍ය ප්‍රදේශ්හි ඡතර්පූර් දිස්ත්‍රික්කයේ පිහිටි කුඩා ගම්මානයකි.

ගෘහනිර්මාණ ශිල්පය

මෙය පංචායතන ප්‍රභේදයෙන් යුතු සන්ධාර දේවාලයක් වේ. සම්පූර්ණ දේවාල සංකීර්ණයම ඉදි කොට ඇත්තේ “ජගති” නම් වූ උසැති වේදිකාවක් මත ය. (පින්තූරය බලන්න) මෙම දේවාල ගොඩනැගිල්ල හින්දු දේවාල වාස්තු විද්‍යාව තුළ එන සියලුම මූලික අංගවලින් සමන්විත ය. එහි ප්‍රවේශ ද්වාරමණ්ඩපයක් (අර්ධ මණ්ඩප), මණ්ඩපයක්, මහා මණ්ඩපයක්, අන්තරාලයක් සහ ගර්භගෘහයක් දක්නට ලැබේ.

ඛජුරාහෝවේ සෙසු දේවාල මෙන් නොව මෙහි ගර්භගෘහයේ බිම් සැලැස්ම (ඉහළින් බැලූ විට) පංචරථ ස්වභාවයෙන් යුක්ත ය. එහි ශිඛරය කුඩා උරුශෘංග සමූහයක් එක්වීමෙන් නිර්මාණය වී ඇත. (පින්තූරවල දේවාලයේ මුදුන, එනම් ශිඛරය බලන්න)

දේවාලයේ බිත්ති අලංකාර ගරාදි වැටවල් සහිත සඳලුතල ආකාරයේ කවුළුවලින් සමන්විත ය.

දේවාලයේ පිටත බිත්තියේ ප්‍රතිමාවලින් සමන්විත කැටයම් තීරු දෙකක් දැකගත හැක. (රූපයේ දේවාලයේ පිටත බිත්තිය බලන්න) මෙම කැටයම් අතර ‍දිව්‍යමය රූ, පෙම් යුවළවල් සහ ශෘංගාරාත්මක දර්ශන අන්තර්ගත වේ.

ගර්භගෘහයේ දොරකඩ සාඛා (සිරස් පනේල) හතකින් සමන්විත ය. එහි මධ්‍ය පනේලයේ විෂ්ණු දෙවියන්ගේ විවිධ ජන්මයන් නිරූපණය කොට කොට ඇත. උඩළිපතෙහි මධ්‍යයේ බ්‍රහ්ම සහ විෂ්ණු පිරිවරා සිටින ලක්ෂ්මී දේවියගේ රුව දැකගත හැක. දෙවොලේ ගර්භගෘහයෙහි අත් සතරක් සහිත විෂ්ණු ප්‍රතිමාවක් තැන්පත් කොට ඇත.

ප්‍රතිමාවක්

ප්‍රධාන දේව ප්‍රතිමාව
දේවාලයේ ගර්භගෘහයේ දක්නට ඇති ප්‍රධාන දේව ප්‍රතිමාව හිස් තුනක් සහ අත් සතරක් සහිත වෛකුන්ත විෂ්ණුගේ ප්‍රතිමාවකි.

මෙම ප්‍රතිමාවේ මධ්‍යයේ ඇති හිස මිනිස් හිසකි. දෙපස ඇති හිස් මගින් වල් ඌරකු (වරාහ සංකේතවත් කෙරෙන) සහ සිංහ (නරසිංහ සංකේතවත් කෙරෙන) හිස් නිරූපණය වේ.

ලක්ෂ්මණ දේවාලයෙන් ශෘංගාරාත්මක කාමසූත්‍ර දර්ශන ඇතුළත් ප්‍රතිමා ගණනාවක් හමුවේ. මින් ප්‍රතිමා බොහෝමයක් ඇදවැටී ඇත. වර්තමානයේ ඉන් කිහිපයක් පමණක් දක්නට ලැබේ.

පිටත බිත්තියේ ප්‍රතිමා

දේවාලය ඇතුළත ඇති ප්‍රතිමා

ආශ්‍රේයයන්

බාහිර සබැඳි
 ම.ප්‍ර. සංචාරක වෙබ්අඩවිය, මධ්‍ය ප්‍රදේශ් ප්‍රාන්ත සංචාරක සංස්ථාවේ නිල වෙබ්අඩවිය, ඛජුරාහෝ
 ඉන්දියාවේ පුරාවිද්‍යා සමීක්ෂණ දෙපාර්තමේන්තුව, භෝපාල් කොට්ඨාසය, ඛජුරාහෝ නාමාවලි පිටුව - ඡතර්පූර්
 ඉන්දියාවේ පුරාවිද්‍යා සමීක්ෂණ දෙපාර්තමේන්තුව, භෝපාල් කොට්ඨාසය, ලක්ෂ්මණ දේවාලය, ඛජුරාහෝ

හින්දු ලෝක උරුම අඩවි
මධ්‍ය ප්‍රදේශ්හි ස්මාරක සහ අනුස්මරණ
මධ්‍ය ප්‍රදේශ්හි ලෝක උරුම අඩවි
ඛජුරාහෝවේ හින්දු දේවාල
කක්ෂාබු ජනයා

කක්ෂාබු ජනයා යනුවෙන් හැඳින්වෙන්නේ තායිවාන ආදිවාසීන් අතර පසේහ්/කක්ෂාබු ජන වාර්ගික-භාෂාමය සමූහයට අයත් ප්‍රභේදයකි.

මේවාත් බලන්න
මිද්දග් රාජධානිය
ෆෝර්මෝසානු භාෂා
තායිවාන ආදිවාසීන්

තායිවාන ආදිවාසීන්
පපෝරා ජනයා

පපෝරා () යනුවෙන් හැඳින්වෙන්නේ තායිවාන ආදිවාසී ජන කොට්ඨාසයකි. ඔවුන් ප්‍රධාන වශයෙන්ම ජීවත් වූයේ තායිචුං සහ තායිවාන බටහිර වෙරළබඩ ප්‍රදේශයේ ය. මිං සහ ක්විං රාජවංශ සමයේ, ලන්දේසි පෙරදිග ඉන්දීය සමාගම පපෝරාවරුන් සමග වෙළඳාම් කොට ඇති අතර, ඔවුන්ගේ දිවිය පිළිබඳ වාර්තා ද තබා ඇත.

වැදගත් පපෝරා ජනයා
ජෝලින් ට්සායි (උපත 1980), තායිවාන ගායක-ගීත රචකයකු සහ නර්තන ශිල්පියකු වන මොහු පපෝරා රුධිරය හතරෙන් එකක් දරයි.

මේවාත් බලන්න
පපෝරා භාෂාව
මිද්දග් රාජධානිය

ආශ්‍රේයයන්

තායිවාන ආදිවාසීන්
තායිවානයේ ජන වර්ග
ටාඕකාස් ජනයා

ටාඕකාස් () යනුවෙන් හැඳින්වෙන්නේ බටහිර තායිවානයේ තැනිතලා ප්‍රදේශවල ජනවාස වී ඇති ස්වදේශික ජන වාර්ගික-භාෂාමය ජන කොට්ඨාසයකි. ටාඕකාස් භූමි ප්‍රදේශය පිහිටියේ වර්තමාන මියාඕලි ප්‍රාන්තය, හ්සින්චු නගරය/හ්සින්චු ප්‍රාන්තය සහ තායිචුං නගරය අවට ප්‍රදේශයේ ය. ඇතැම් ටාඕකාස් කණ්ඩායම් ක්විං යුගයේ (1683–1895) පැනනැගුණු නොයෙකුත් කැරලි සඳහා සිය දායකත්වය ලබා දී ඇත. ටාඕකාස්වරුන් හැමවිට පාහේ සිය භූමියේ හන් ජනවාසීකරණයට විරෝධය පල නොකළ අතර, ඇතැම් ටාඕකාස් කණ්ඩායම් ටා-චියා මාසු දේවස්ථානය ඉදි කිරීමට ද දායක වී තිබේ. වර්තමානයේ තමන් ටාඕකාස් ජනයා හෝ තායිවාන ආදිවාසීන් යැයි පිළිගැනීමට ඉදිරිපත්ව ඇත්තේ පුලි මධ්‍යම නගරයේ ඉතා සුළු පිරිසක් පමණකි.

මේවාත් බලන්න
 තායිවානයේ ජන විකාසනය
 තායිවාන ආදිවාසීන්

තායිවාන ආදිවාසීන්
තායිවොආන් ජනයා

තායිවොආන් (චීන: 大武壠族、大滿族) ජනයා යනුවෙන් හැඳින්වෙන්නේ තායිවානයේ ස්වදේශික ජන කොට්ඨාසයකි. තායිවොආන්වරුන් මුලින් ජනාවාස වී සිටියේ තායිනන්හි කඳුකර සහ ද්‍රෝණි ප්‍රදේශවල, විශේෂයෙන්ම යුචින් ද්‍රෝණියේ ය. එම ප්‍රදේශය තායිවොආන්වරුන් විසින් තමානි ලෙස හඳුන්වන අතර, පසුකාලීනව ජපන් බසින් තමායි (ජපන් කන්ජි: 玉井) ලෙසත් සහ චීන බසින් යුචින් (චීන: 玉井) ලෙසත් හඳුන්වන ලදී.

ඇතැම් විද්වතුන්ට අනුව, වර්තමානයේ තායිවොආන් ජනගහණය විසි දහසකට අධික විය යුතු ය. මෙසේ ඇස්තමේන්තු කොට ඇත්තේ තායිවානයේ ජපන් පාලන සමයේ වාර්තා අනුවයි. ඒ අනුව තායිවානයේ දෙවන විශාලතම පිළිගැනීම-නොලද ස්වදේශික ජන කොට්ඨාසය වන ඔවුහු දෙවැනි වන්නේ මකටාඕ ජනයා පමණි.

බොහෝ විද්වතුන් පවසන්නේ මෙම දිවයිනට තායිවානය යන නම ලැබුණේ මෙම ස්වදේශික ජනයාගේ නාමය ඇසුරෙන් බවයි. එයට හේතුව තායිවොආන් යන්නෙහි උච්චාරණය තායිවාන් යන්නට සමාන වීමයි. එසේම තායිවොආන්වරුන් පිහිටුවූ ජනාවාසයක් වන ‍තායෞවැං යන්න ද, තායිවාන් යන්නෙහි හඬට සමාන ය.

ඉතිහාසය 
17වන සියවසේ ලන්දේසි වාර්තා අනුව, තායිවොආන් ජනයා ජනාවාස වී සිටියේ යුචින් ද්‍රෝණියේ ප්‍රධාන ප්‍රජා හතරක් ලෙස ය:
 තෙවොරාන්ග්, හෙවත් තේවොරන්ඝ්, තිවොරන්ඝ් හෝ තෙවුරන්ග් ලෙස උච්චාරණය කෙරේ. මේ අතරට පහත කොට්ඨාස ඇතුළත් ය:
 ප්‍රධාන තෙවොරාන්ග්
 තායෞවැං (තාජෞහන් ලෙස ද උච්චාරණය කෙරේ)
 ටුසිගිත්
 සියා-උරියේ (හෝ සියාඋරි ලෙස උච්චාරණය කෙරේ)
 වොගාවොන් (හෝ වෞන්ගෝ වෞන්ගෝර් ලෙස උච්චාරණය කෙරේ)
 කපෝආ

මේවාත් බලන්න
තායිවොආන් භාෂාව
තායිවාන ආදිවාසීන්

ආශ්‍රේයයන්

බාහිර සබැඳි 
මහන්රු තායිවොආන්

තායිවාන ආදිවාසීන්
තායිවානයේ ජන වර්ග
අක්සර් 2

අක්සර් 2 යනුවෙන් හැඳින්වෙන්නේ අනන්ත් නාරායණ් මහාදේවන් විසින් අධ්‍යක්ෂණය කරන ලද ඉන්දියානු සංත්‍රාස චිත්‍රපටයකි. මෙම චිත්‍රපටය 2006 චිත්‍රපටයක් වන අක්සර් හි අනුගාමී චිත්‍රපටය වේ. චිත්‍රපටයේ ප්‍රධාන චරිත නිරූපණය කරනු ලබන්නේ ගෞතම් රෝද්, අභිනව් ශුක්ලා, සරීන් ඛාන් සහ මෝහිත් මදාන් විසිනි. චිත්‍රපටයේ සල පෝස්ටරය 2017 අගෝස්තු 4 දින යූටියුබ් ඔස්සේ මුදාහැරුණු අතර, චිත්‍රපටයේ ට්‍රේලරය 2017 අගෝස්තු 28 දින මුදාහැරිණි. 2017 නොවැම්බර් 17 දින චිත්‍රපටය මුදාහැරිණි.

කථාපුවත
වියපත් බිලියනපතිනියක වන ඛාම්බට්ටා මහත්මියගේ පාලිකාව අද්භූත අයුරින් මියයාමත් සමග, ඇය සිය මූල්‍ය කළමනාකරු වන පැට් හට පවසන්නේ ඉක්මණින් එම පුරප්පාඩුව සඳහා කාන්තාවක සේවයට බඳවා ගන්නා ලෙසයි. නමුත් මුරණ්ඩු ෂීනා රෝයි එම පදවියට පත්වනු ඇතැයි පැට් අපේක්ෂා නොකරයි. ඛාම්බට්ටා මහත්මියට මෙයට වයස්ගත කාන්තාවක් බඳවා ගැනීමට අවශ්‍ය වුවත්, ෂීනාට අවස්ථාවක් ලබාදෙන මෙන් පැට් ඇගෙන් ඉල්ලා සිටියි.

සිය පත්වීම යටි අරමුණක් සහිතව ලැබුණු බව ෂීනා නොදනියි. ෂීනාට කැමැත්තෙන් සිටින පැට් හට දැන් අවශ්‍යව ඇත්තේ ඇගේ කැමැත්ත ලබාගැනීම වන අතර, එසේ නොවේ නම් ඇයට රැකියාව අත්හැරීමට සිදු වේ. ෂීනාට ‍තමන්ට සිදුවූ මෙම අකරතැබ්බය මේ වනවිටත් කරදරවලට මුහුණපා සිටින සිය පෙම්වතා වන රිකීට ද හෙළි කළ නොහැකි ය. නමුත් ජීවත්වීමට ඇයට මුදල් ද අවැසි ය. දැඩි විරෝධයකින් පසුව, ෂීනා හට පැට්ගේ කාමුක ආශාවන්ට හිස නැමීමට සිදුවේ. තමන් කාන්තාවන්ව පොළඹවා ගැනීමට සමතෙකැයි සිතා සිටින පැට් අනතුරුව අකරතැබ්බයකට මැදිවන අතර ඔහුගේ රැකියාව මෙන්ම දිවිය ද අන්තරායට ලක්ව ඇත.

ෂීනා ඔහුට ඛාම්බට්ටාගේ කැමති පත්‍රය පිළිබඳ දැනගන්නට ඉඩහරින අතර, එය දැනීමෙන් පසු පැට් නිදිවර්ජිතව කාලය ගත කරයි. ඔහු ෂීනා පිළිබඳ සත්‍යය අනාවරණය කරගත්ත ද, එය ඔහුට දැවැන්ත පහරක් වේ.

චරිත නිරූපණය
සරීන් ඛාන්, ෂීනා ලෙස
ගෞතම් රෝද්
අභින්ව ශුක්ලා
මෝහිත් මදාන්, බච්චන් සිං ලෙස
ලිලේට් දුබේ, මැඩම් ඛාම්බට්ටා ලෙස
සෝෆියා හායත්
එම්රාන් හෂ්මි (පසුබිම් නිරූපණය)
එස්. ශ්‍රීසාන්ත්

නිෂ්පාදනය

නළුවරණය
ගෞතම් රෝද්, අභිනව් ශුක්ලා, මෝහිත් මදාන් සහ සරීන් ඛාන් මෙහි ප්‍රධාන රචිත නිරූපණය සිදු කරති. එස්. ශ්‍රීසාන්ත් ද මෙම චිත්‍රපටයේ නීතිඥයකුගේ චරිතය නිරූපණය කරයි.

රූගත කිරීම්
චිත්‍රපටයේ ප්‍රධාන ඡායාරූපකරණය 2016 ජූලි මස ඇරඹිණි.

ධ්වනිපථය

චිත්‍රපටයේ ධ්වනිපථය නිර්මාණය කරන ලද්දේ මිථූන් විසින් වන අතර, පද රචනය සිදුකොට ඇත්තේ සයීද් කද්‍රි විසිනි.

ආශ්‍රේයයන්

බාහිර සබැඳි

 
 අක්සර් 2 සඳහා බොලිවුඩ් හංගාමාහි ඇති තොරතුරු

2017 චිත්‍රපට
ඉන්දියානු චිත්‍රපට
ඉන්දියානු සංත්‍රාස චිත්‍රපට
ඉන්දියානු ශෘංගාර චිත්‍රපට
ශෘංගාර සංත්‍රාස චිත්‍රපට
2010 දශකයේ හින්දි-භාෂා චිත්‍රපට
හින්දි-භාෂා චිත්‍රපට
හිඳි බෝධිසත්ත්ව ප්‍රතිමාව (ත්‍රිත්ව මූර්තියක වම්පස පරිවාර ප්‍රතිමාව)

හිඳි බෝධිසත්ත්ව ප්‍රතිමාව (ත්‍රිත්ව මූර්තියක වම්පස පරිවාර ප්‍රතිමාව) (කොරියානු: ; චීන: ) යනුවෙන් හැඳින්වෙන්නේ කොරියානු අර්ධද්වීපයේ ජොසොන් රාජවංශයේ, ක්‍රි.ව. 17වන සියවසේ මැද භාගයේ පමණ නිර්මාණය වූ දැවමය බෝධිසත්ත්ව ප්‍රතිමාවකි. රන් ආලේපිත දැව මාධ්‍යයෙන් නිර්මිත මෙම බෝධිසත්ත්ව ප්‍රතිමාව, ශාක්‍යමුණි බුදුන් වහන්සේ හෝ අමිතාභය බුදුන් වහන්සේගේ රුව කේන්ද්‍ර කරගත් ත්‍රිත්ව මූර්තියක පරිවාර ප්‍රතිමා දෙකෙන් එකක් වන්නට ඇතැයි සැලකේ. ප්‍රතිමාවේ බෝධිසත්ත්ව රුවේ දක්නට ඇති උසැති අලංකාර කිරුළ, දිගටි මුහුණ සහ එල්ලා වැටෙන රැලිවලින් සමන්විත චීවරය අනුව මෙම ප්‍රතිමාව බොහෝවිට කොරියාවේ දකුණු ජොල්ලා පළාතේ බෞද්ධ ප්‍රතිමා ගුරුකුලයක නිර්මාණය වන්නට ඇතැයි විශ්වාස කෙරේ. 2015 වර්ෂයේ දී මේරි සහ ජැක්සන් බර්ක් පදනම විසින් මෙම ප්‍රතිමාව මෙට්‍රොපොලිටන් කලා කෞතුකාගාරය වෙත ප්‍රදානය කරන ලදී.

හැඳින්වීම
මෙම අගනා ප්‍රතිමාව මගින් බෝධිසත්ත්වයන් වහන්සේ කෙනකුගේ රුවක් නිරූපණය වේ. බෝධිසත්ත්වවරුන් මෙලොව සත්ත්වයනට මෝක්ෂය උදා කරලීම උදෙසා මඟ පෙන්වන දයානුකම්පිත උතුමන් ලෙස මහායාන බුදු දහම තුළ සඳහන් වේ. දැවයෙන් තනා රන් ආලේප කරන ලද මෙම ප්‍රතිමාව ක්‍රි.ව. 17වන සියවසේ මැද කාලයේ කොරියානු අර්ධද්වීපයේ ජොසොන් රාජවංශ සමයේ නිර්මාණය වූවකි. ප්‍රතිමාවේ දක්නට ලැබෙන උසැති කිරුළ, දිගටි මුහුණ සහ එල්ලා වැටෙන සේ සැකසී ඇති චීවරයේ රැළි රටාව අනුව මෙම ප්‍රතිමාව කොරියාවේ දකුණු ජොල්ලා පළාතේ බෞද්ධ විහාරස්ථානයක් සඳහා ඉන්ග්‍යුන් (ක්‍රි.ව. 1615–1663 අතර කාලයේ ක්‍රියාකාරී වූ) ‍නම් භික්ෂුවගේ මූලිකත්වයෙන් කටයුතු කළ බෞද්ධ භික්ෂූ මූර්ති කලා ගුරුකුලයක් විසින් නිර්මාණය කරන්නට ඇතැයි අනුමාන කෙරේ.  මෙම ප්‍රදේශය එකල කොරියාවේ බුද්ධාගමේ වැදගත් මූලික ස්ථානයක් ලෙස පැවතිණි. බෝධිසත්ත්ව ප්‍රතිමාවේ හිසෙහි වූ කිරුළෙහි ගිනි දළු හැඩැති සැරසිලි අංගයන් ද දැකගත හැකි ය. මෙම ප්‍රතිමාව ආසන්න වශයෙන් උසින් සෙන්ටිමීටර 51.4ක් ද, පළලින් සෙන්ටිමීටර 35.6ක් ද සහ ඝනකම සෙන්ටිමීටර 36.2ක් ද ලෙස මිනුම්වලින් යුක්ත වේ. ගිනි සිළුවක් සහිත සැරසිලි අංගය ද සමග ප්‍රතිමාවේ සම්පූර්ණ උස සෙන්ටිමීටර 54.6ක් වේ. මේරි ග්‍රිග්ස් බර්ක් එකතුවේ තිබූ මෙම ප්‍රතිමාව 2015 වර්ෂයේ දී මේරි සහ ජැක්සන් බර්ක් පදනම විසින් එක්සත් ජනපදයේ නිව් යෝක් නගරයේ මෙට්‍රොපොලිටන් කලා කෞතුකාගාරය වෙත ප්‍රදානය කරන ලදී. මෙම ප්‍රතිමාව එසේ ප්‍රදානය කිරීමට පෙර සහ පසු එය මෙට්‍රොපොලිටන් කලා කෞතුකාගාරයේ අවස්ථා හතරක දී ප්‍රදර්ශනය කොට ඇත.

ගැලරිය

ආශ්‍රේයයන්

වැඩිදුර කියවීමට

බාහිර සබැඳි
 මෙට්‍රොපොලිටන් කලා කෞතුකාගාර නිල වෙබ්පිටුව 
 කොරියානු කලා යුග - මේරි ග්‍රිග්ස් බර්ක් එකතුව, මේරි සහ ජැක්සන් බර්ක් පදනම 

කොරියානු කලාව
ජොසොන් රාජවංශය
කොරියානු බුදු දහම
කොරියානු ශෛලියේ ඵලක අටකින් යුත් හිස්වැස්ම

කොරියානු ශෛලියේ ඵලක අටකින් යුත් හිස්වැස්ම (චීන: ) යනුවෙන් හැඳින්වෙන්නේ ආසන්න වශයෙන් ක්‍රි.ව. 14වන සිට 16වන සියවස දක්වා කාලය තුළ නිර්මාණය වූයේ යැයි සැලකෙන කොරියානු අර්ධද්වීපයට හෝ මොංගෝලියානු සංස්කෘතියකට අයත් විය හැකි හිස් වැස්මකි. මෙම හිස්වැස්ම ඵලක අකින් යුක්ත වේ. මෙම හිස්වැසුම් සම්ප්‍රදාය ටිබෙටයේ සිට කොරියානු අර්ධද්වීපය තෙක් ව්‍යාප්ත වී ඇත. මේ හා සමාන ව්‍යූහයකින් යුත් ටිබෙට් හිස්වැස්ම සේම මෙම කොරියානු ශෛලියේ හිස්වැස්ම ද නිර්මාණය කොට ඇත්තේ යකඩ සහ සම්වලිනි. කෙසේනමුත්, මෙ හිස්වැසුම් දෙවර්ගය අතර ඇති වෙනස්කමක් වන්නේ කොරියානු ශෛලියේ ඵලක අටේ හිස්වැසුම්, ටිබෙට් ශෛලියේ ඵලක අටේ හිස්වැසුම්වලට වඩා ප්‍රමාණයෙන් තරමක් කුඩා වීමයි. සාමාන්‍යයෙන් ඵලක අටකින් සමන්විත දර්ශීය ටිබෙට් හිස්වැස්මක් 21 cm සිට 22 cm දක්වා උසකින් යුක්ත වන අතර, මෙම ඵලක අටකින් යුත් කොරියානු ශෛලියේ හිස්වැස්මේ උස 13 cm ක් පමණකි. එහි දිග 24.3 cm සහ පළල 21 cm පමණ ද වේ. මෙම කොරියානු ශෛලියේ ඵලක අටකින් යුත් හිස්වැස්මේ 1065.9 g පමණ වේ.

විස්තරය 
බා බැන් නම් වූ මෙම හිස්වැසුම් සම්ප්‍රදායේ ඉතිහාසය ක්‍රි.ව. 8වන සියවස තෙක් ඈතට දිවයන අතර, 16වන සියවස වන විට එය සුලබ විය. මෙය පළමු දක්නට ලැබුණේ ටිබෙට් කලාපයේ ය. මෙය ඵලක අටේ හිස්වැස්ම යනුවෙන් හැඳින්වෙන්නේ එය යකඩ ඵලක අටක් සහ සම් භාවිතයෙන් නිර්මාණය කොට ඇති නිසායි. වර්තමානය වන විට මැනවින් සංරක්ෂණය වී ඇති ටිබෙට් ශෛලියේ හිස්වැසුම් ගණනාවක් හමුවන අතර, ඇතැම් හිස්වැසුම් ටිබෙටයේ විහාරස්ථානවල තැන්පත් කොට තිබෙනු දැකගත හැකි ය. ටිබෙටයේ හිස්වැසුම්වලට සමාන අයුරින් කොරියානු මෙම ‍ආකාරයේ හිස්වැසුම් ද නිර්මාණය කොට ඇත්තේ යකඩ සහ සම් භාවිතයෙනි. කෙසේනමුත්, කොරියානු ඵලක අටේ හිස්වැසුම් සහ ටිබෙට් ශෛලියේ හිස්වැසුම් අතර දක්නට ඇති ප්‍රධාන වෙනස්කමක් වන්නේ කොරියානු හිස්වැසුම් ඵලක අටකින් යුත් ටිබෙට් හිස්වැසුම්වලට වඩා ප්‍රමාණයෙන් කුඩා වීමයි. සාමාන්‍යයෙන් ටිබෙට් ශෛලියේ ඵලක අටකින් යුත් හිස්වැස්මක් 21–22 cm අතර උසකින් යුත් අතර, නිව් යෝක් නගරයේ මෙට්‍රොපොලිටන් කලා කෞතුකාගාරයේ ප්‍රදර්ශකයට තබා ඇති මෙම කොරියානු ශෛලියේ හිස්වැස්ම 13 cmක් පමණ උසකින් යුක්ත ය. මෙතෙක් සිදුකරන ලද පර්යේෂණ කටයුතුවලින් ප්‍රමාණවත් සාක්ෂි හමුවී නොමැති හෙයින්, මෙම ඵලක අටේ හිස්වැසුම් සමග නික‍ට වටා බඳින පටියක් ද භාවිතා වූයේ ද යන්න තවමත් මතභේදයට ලක්ව ඇත. නමුත්, කැනීම් කටයුතුවල දී සොයාගැනුණු ටිබෙට් ශෛලියේ මෙන්ම කොරියානු ශෛලියේ ද ඵලක අටකින් යුත් හිස්වැසුම්වල නිකටෙහි සවි කරන පටියක් මෙතෙක් සොයාගෙන ද නොමැත.

සටහන්

ආශ්‍රේයයන්

වැඩිදුර කියවීමට

බාහිර සබැඳි
 මෙට්‍රොපොලිටන් කෞතුකාගාර වෙබ් අඩවිය

කොරියාවේ රාජවංශ
කොරියාවේ ඉතිහාසය
කොරියානු කලාව
රන්වන් කුකුළා සහ කිකිළිය

රන්වන් කුකුළා සහ කිකිළිය (චීන භාෂාව: ) යනුවෙන් හැඳින්වෙන්නේ ක්‍රි.ව. 19වන සියවසේ මුල් කාලයට අයත් කොරියාවේ ජොසොන් රාජවංශ සමයේ නිර්මාණය වූ සිතුවමකි. මෙය නොහඳුනන චිත්‍ර ශිල්පියකු විසින් නිර්මාණය කොට ඇත. මෙම සිතුවමේ දිග සෙන්ටිමීටර 114.3 පමණ වන අතර, එහි පළල සෙන්ටිමීටර 45.7 කි. සිතුවමේ වූ සමස්ත සැරසිලි අංග සහ සමග ගත් විට චිත්‍රයේ සම්පූර්ණ උස 200.7 cm වන අතර, පළල 62.9 cm පමණ වේ. මෙම සිතුවම මගින් කොරියානු චිත්‍ර කලාවේ වැදගත් තේමා ද්විත්වයක් වන පක්ෂීන් සහ මල්වල සංකලනයක් නිරූපණය කෙරේ. එසේම දීර්ඝායුෂ ලැබීමේ සංකේත දහය ලෙස සැලකෙන සූර්යයා, කඳු, ජලය, ගල් කුළු, වලාකුළු, පයින් ගස්, කැස්බෑවන්, කොකුන්, මුවන් සහ හතු මෙමගින් සංකේතවත් කොට ඇත. සිතුවමේ ප්‍රධාන දර්ශනයෙහි පෝලොව්නියා වෘක්ෂයක් මත සහ ගිරි කුලක් මත ලැග සිටින කුකුළකුගේ සහ කිකිළියකගේ රුවක් දැකගත හැක. එමගින් වාසනාව සහ අනාගතය සංකේතවත් කෙරේ. වර්තමානයේ මෙම සිතුවම එක්සත් ජනපදයේ නිව් යෝක් නගරයේ මෙට්‍රොපොලිටන් කලා කෞතුකාගාරයේ ප්‍රදර්ශනයට තබා ඇත.

විස්තරය 
සම්ප්‍රදායික චීන සංස්කෘතිය තුළ කුකුළා හට වැදගත් ස්ථානයක් හිමි වේ. පුරාතන චීන ජනයා විශ්වාස කළේ කුකුළන් යනු "වෙන්, වූ, යොං, රෙන්, සහ විශ්වාසනීයත්වය" යන ගුණාංගවලින් යුත් පූජනීය සත්ත්වයකු ලෙසයි. මෙම සංකල්පය චීනයේ අසල්වැසි ආසියානු රාජ්‍යයන් වෙත ද ව්‍යාප්ත වී ඇත. කොරියානු අර්ධද්වීපයේ ජොසොන් රාජවංශයේ චිත්‍ර කලාව තුළ ද, ව්‍යාඝ්‍රයන්, මකරුන්, කොකුන් සහ මුවන් වැනි ශුභ යැයි සැලකුණු සත්ත්වයින්ගේ රූ සිතුවම්කරණය සඳහා භාවිතා විය. මෙමගින් කොරියානු කලාව සහ සංස්කෘතිය තුළ මෙම සත්ත්වයනට හිමිවූ වැදගත්කම සහ සාර්වත්‍රිකභාවය මෙම නිර්මාණ තුළින් වටහාගත හැක. "රන්වන් කුකුළා සහ කිකිළිය" නම් වූ මෙම සිතුවම කොරියානු අර්ධද්වීපයේ ජොසොන් රාජවංශ සමයේ මුල්කාලීන 19වන සියවසේ දී නිර්මාණය වී ඇත. මෙම සිතුවමේ උස සෙන්ටිමීටර 114.3 පමණ වන අතර පළල සෙන්ටිමීටර 45.7ක් වේ. මෙහි පිටත සැරසිලි අංග ද සමග ගත් විට සිතුවමේ සම්පූර්ණ උස 200.7 cm සහ පළල 62.9 cm ලෙස ලැබේ. සිතුවම පිළිබඳ ලේඛනගත වාර්තා අල්ප හෙයින් සිතුවමේ නිර්මාණ ශිල්පියා හෝ එය නිර්මාණය වූ නිශ්චිත දිනය පිළිබඳ තොරතුරු හෙළි නොවේ.

1919දී මෙම සිතුවම රොජර්ස් පදනම විසින් නිව් යෝක් නගරයේ මෙට්‍රොපොලිටන් කලා කෞතුකාගාරය වෙත ප්‍රදානය කරන ලදී. 1984 සහ 2015 අතර කාලය තුළ මෙම සිතුවම නිව් යෝක්, නිව් ඕර්ලීන්ස්, හොනලුලු, සැන් ‍ෆ්‍රැන්සිස්කෝ, ටුල්සා සහ ලොස් ඇන්ජලීස් යන ස්ථානවල සත් වරක් ප්‍රදර්ශනය කොට තිබේ.

ආශ්‍රේයයන්

බාහිර සබැඳි
 මෙට්‍රොපොලිටන් කලා කෞතුකාගාර වෙබ්අඩවිය 
 19වන–20වන සියවස්වල කොරියානු කලාව - මෙට්‍රොපොලිටන් කලා කෞතුකාගාරය 
 කොරියානු කලාව - මේරි ග්‍රිග්ස් බර්ක් එකතුව, මේරි සහ ජැක්සන් බර්ග් පදනම 

කොරියානු කලාව
ජොසොන් රාජවංශය
මෙට්‍රොපොලිටන් කලා කෞතුකාගාරයේ සිතුවම්
Mashup (web application hybrid)

සංකලන(Mashups)

සංකලන යනු වෙබ් අඩවි නිරිමානයේදී යොදා ගන්නා ක්‍රමයකි. දැනට කියාත්මකව පවත්නා පොදු විසදුමක් එම විසදුම අපේක්ශා කරන කාරයයක් සදහා භාවිත කිරීම සංකලන මගින් සිදුවේ.

උදා:- ගූගල් මැප් සේවාව, ගූගල් ට්‍රාන්ස්ලේටර් සේවාව
කමකුරා බුදු පිළිමය

කමකුරා බුදු පිළිමය යනු ජපානයේ කමකුරා නගරයේ කෝතොකු-ඉන් විහාරස්ථානයේ පිහිටි ලෝකඩින් තැනූ අමිතාභ බුදුන්ගේ යෝධ හිඳි පිළිමයකි. මෙය ජපානයේ ප්‍රකටම ස්මාරකයකි.

පුරාවෘත සහ වාර්තා සඳහන් කරන පරිදි කමකුරා බුද්ධ ප්‍රතිමාව තිබෙන ස්ථානයේ කළින් දැවමය යෝධ බුදු පිළිමයක් තිබුණි. එය නිමවීමට වසර දහයක් ගතව ඇති අතර 1243 දී එහි වැඩ අවසන් වූ බව කියැවේ. ඊට අරමුදල් එකතු කිරීම ඉනාඩා ආර්යාව සහ තොතෝමි හි ජෝකෝ නම් භික්ෂුව විසින් සිදු කරන ලදී.

කෙසේ වෙතත් මෙම දැවමය පිළිමයට කුණාටුවකින් හානි සිදුවූ අතර එය තැන්පත් කර තිබූ විහාර ගෙය ද එම කුණාටුවේදී විනාශ විය. මේ අනුව ඒ වෙනුවට ලෝකඩින් පිළිමයක් තැනීමට යෝජනා විය. ඒ සඳහා අවශ්‍ය වූ විශාල මුදල් ප්‍රමාණය එකතු කරගත් පසු එය ඉදි කරන ලදී.

විහාර වාර්තා අනුව 1252 දී මෙම පිළිමය අවසන් කළ බව විශ්වාස කෙරේ. එක් කලෙක මෙහි රන් ආලේප කර තිබී ඇත.

කමකුරා පිළිමය තැන්පත් කර තිබූ විහාරගෙයට 1334 සහ 1369 දී කුණාටුවලින් හානි වූ අතර එම දෙවතාවේම විහාරගෙය අලුත්වැඩියා කෙරිණ. නමුත් 1498 නන්කායි භූකම්පනයෙන් පසු ඇතිවූ සුනාමියට හසුව විහාරගෙය සම්පූර්ණයෙන් විනාශ විය. ඉන්පසු කමකුරා බුද්ධ ප්‍රතිමාව සඳහා විහාරගෙයක් තැනුණේ නැත.

1923 මහා කන්තෝ භූකම්පනයෙන් මෙහි පාදමට හානි සිදු වූ අතර එය 1925 දී පිළිසකර කෙරුණි. 1960 දී යළි මෙහි ප්‍රතිසංස්කරණයන් සිදුකර පිළිමයේ ගෙල ප්‍රදේශය ශක්තිමත් කෙරිණ. භූකම්පනවලට ඔරොත්තු දීමේ හැකියාව ඉහළ නැංවීම මෙම ප්‍රතිසංස්කරණයන් හි අරමුණ වූයේය.

කමකුරා බුදු පිළිමයෙහි උස පාදම ද සමඟ මීටර් 13.35 ක් වන අතර මුහුණෙහි දිග මීටර 2.35 කි. කර්ණය මීටර 1.90 ක් ද ඇසක් මීටරයක් ද වේ.

ජපානය
බුදු දහම
සෝමපුර මහා විහාරය

සෝමපුර මහා විහාරය ( ශෝම්පූර් මොහාබිහාර්) යනුවෙන් හැඳින්වෙන්නේ ඉන්දියානු උප මහාද්වීපයේ පිහිටි ප්‍රසිද්ධම ඉපැරණි බෞද්ධ සිද්ධස්ථානයකි. වර්තමාන දේශපාලන බෙදීම් අනුව එය පිහිටා ඇත්තේ බංග්ලාදේශයේ වයඹදිග ප්‍රදේශයේ පහර්පූර් හි ය. ක්‍රි. ව. 8 වන සියවසදී මෙය නිර්මාණය කරන ලද්දේ පාල රාජවංශයේ දෙවැනි රජු වූ ධර්මපාල විසින් බව සැළකේ. මේ අතර ඇතැම් මූලාශ්‍ර කියා සිටිනුයේ එය පාල රාජ වංශයේ තෙවැනි පාලකයා වූ දේවපාල රජුගේ සමයේ ඉදි කෙරුණ බවයි..

පාල රජ සමය ඉන්දියාවේ බුදුදහම ස්වර්ණමය යුගයක පැවති බෞද්ධ විහාර ගණනාවක් ඉදි වූ සමයකි. එකළ රටේ අධ්‍යාපන ආයතන ද ඉතා හොඳ තත්ත්වයේ පැවතිණ. වික්‍රමශීලා විශ්ව විද්‍යාලය, නාලන්දා විශ්වවිද්‍යාලය, ඕදන්තපුර, ජග්ගදාල සහ සෝමපුර වැනි විහාර එකළ ප්‍රකට ස්ථාන විය.

සෝමපුර මහාවිහාරයේ සැලැස්ම එයටම ආවේණික වේ. එහි භූමිය චතුරස්‍රාකාර ය. එහි මධ්‍යයයේ විහාරයක් වන අතර භූමියේ පිටත පවුරට යාබද කුටි 177 ක් වේ. ප්‍රධාන විහාරය අඩි 70 ක් පමණ උසය. එහි ඉහළ සෘජුකෝණී සමතල මුදුනක් වේ. කෙසේ නමුත් මෙය නටබුන් වීමට පෙර එහි කොතක් වන්නට ඇතැයි සිතිය හැක.

විහාර භූමියට ඇතුල් වීමට භාවිතා කළ ප්‍රධාන දොරටුව වූයේ උතුරු දෙසට වන්නටය. මුලුතැන් ගෙය සහ දාන ශාලාව භූමියේ ගිණිකොණදිග කොටසේ පිහිටි අතර ඊසානදිග කොටසේ ද වෙනත් ගොඩනැගිලි කිහිපයක් විය.

මෙම විහාරය ආගමික කටයුතු සඳහා මනාව ගැලපෙන, සරල සහ ඊටම ආවේණික සැළසුමකින් යුක්ත ය. එමෙන්ම එය එකළ ඉන්දියාවේ ප්‍රකට ආගමික මධ්‍යස්ථානයක් විය. එහි බලපෑම ගංගානම් ඩෙල්ටාවේ අවට ප්‍රදේශවල මෙන්ම බගාන් සහ ජාවා දූපතේ බෞද්ධ සිද්ධස්ථාන සමහරක් නිර්මාණයේදී ද දිස්වන බව යුනෙස්කෝව පවසයි.

එමෙන්ම 17 වන සියවස පමණ වනතෙක් මෙම ස්ථානය වැදගත් ආගමික මධ්‍යස්ථානයක් වූ බවත් යුනෙස්කෝව කියයි.

මධ්‍යම විහාරය

මළුවේ මැද භාගයේ පිහිටි මෙම මධ්‍යම ගොඩනැගිල්ලේ අරමුණ එහි ගවේෂණයෙන් අනතුරුවද නොවිසඳී පවතී. එමෙන්ම, සෝමපුර මහා විහාරයේ වාස්තු විද්‍යාව මත මෙතෙක් ජනනය කරන ලද විවාදයන් බොහෝමයක් එහි අතුරුදන්ව ඇති සැකිල්ල හඳුනාගැනීම සඳහා පහසු වී තිබේ. හේතූන් විවිධාකාර විය හැකිය, එහෙත් වඩාත් වැදගත්ම කරුණ වන්නේ පර්යේෂණයන් බැහැරකිරීමේදී, විස්තීර්ණ වාස්තු විද්‍යාත්මක ලියකියවිලි ඇතුළත් සැලකිය යුතු ප්රමාණයේ පලමු පෙළ සම්පත් නොමැතිවීමයි. සෝමපුර මහා විහාරයේ මධ්‍යම ව්යුහය අවසන් කිරීම සම්බන්ධයෙන් විවිධ තර්ක පවතී.

ආශ්‍රේයයන්

බුදු දහම
 ලෝක උරුම අඩවි
 බංග්ලාදේශය
ස්වර්ණමණ්ඩපාරාමය

කින්කකු-ජි (ස්වර්ණමණ්ඩපාරාමය) ජපානයේ ඇති සුප්‍රකටම ගොඩනැගිල්ලකි. සෙන් පන්සලක් වන මෙය යුනෙස්කෝ ලෝක උරුම ලෙස නම් කළ කියෝතෝ නගරයේ ඓතිහාසික ස්ථාන දහහතෙන් එකකි. (මෙම ස්ථාන සියල්ල එක් යුනෙස්කෝ උරුමයක් ලෙස නම් කර තිබේ)

ඉතිහාසය සඳහන් කරන පරිදි මෙහි මුලින් තිබී ඇත්තේ සයියොන්ජි කින්ට්සුනේ නම් ප්‍රභූවරයාට අයත් නිවසකි. ඒ 14 වන සියවසදී ය. 1397 දී අශිකාගා යොෂිමිට්සු ෂෝගුන්වරයා මෙම ගොඩනැගිල්ල මිලට ගෙන කින්කකු-ජි ඉදි කළේය.

යොෂිමිට්සුගේ මරණින් පසු ඔහුගේ පුත්‍රයා විසින් මෙය සෙන් පන්සලක් බවට පත් කෙරුණි.

1950 ජූලි 2 වනදා උදෑසන 2.30 ට පමණ 22 හැවිරිදි නවක භික්ෂුවක වූ හයාෂි යෝකෙන් සිය දිවි නසාගැනීමට කළ උත්සාහයකදී මෙම ගොඩනැගිල්ලට ගිනි ඇවිළුණි. අදාළ භික්ෂුව දිවි ගලවාගත් අතර ඔහු අත් අඩංගුවට ගන්නා ලදුව සත් වසරකට සිරගත කිරීමට නියම විය. කෙසේ වෙතත් ඔහුගේ මානසික රෝග තත්ත්වය හේතුවෙන් ඔහු නිදහස් කෙරුණි.

ගින්නෙන් ගොඩනැගිල්ලට දැඩි අලාභ හානි සිදු වූ බැවින් එය සම්පූර්ණයෙන් යළි ඉදි කෙරිණ. 1955 දී නව ගොඩනැගිල්ල ඉදි විය.. මණ්ඩපය මහල් තුනකින් සමන්විත වෙයි. 

ගින්න පිළිබඳ සිද්ධිය පාදක කරගත් The Temple of the Golden Pavilion (“ස්වර්ණමණ්ඩපාරාමය”) නම් කෘතියක් 1956 දී නවකතාකරු යුකියෝ මිෂිමා විසින් පළ කෙරිණ.

කින්කකු-ජි ගොඩනැගිල්ලෙහි බිම් මහල ෂින්ඩෙන් ශෛලියෙන් ද පළමු මහල සමුරායි සම්ප්‍රදාය අනුව ද දෙවැනි මහල සෙන් සම්ප්‍රදාය අනුව ද තනා ඇත. බිම් මහලේ විවෘත ඉඩකඩ වැඩි හෙයින් අවට පරිසරය හා එය අනුගත වේ.

ගොඩනැගිල්ල මුදුනේ ෆීනික්ස් කුරුල්ලෙකුගේ ලෝහමය රූපයක් වේ.

කින්කකු-ජි පන්සල පිහිටි උද්‍යානය මුරොමාචි යුගයේ ජපන් උද්‍යානවල ආභාෂය ඇතිව නිම වූ සෙන් සම්ප්‍රදායේ උද්‍යානයකි.

නිර්මාණ තොරතුරු

ස්වර්ණමණ්ඩපය (金 閣 කිංකකු) යනු රෝකොං-ජි විහාර සංකීර්ණයේ පදනම මත මහල් තුනක ගොඩනැඟිල්ලකි. මණ්ඩපය ඉහළම මහල් දෙක පිරිසිදු රත්රන් කොළ වලින් ආවරණය කර ඇත. මෙම මණ්ඩපය බුදුන්ගේ නිවාස ධාතු (බුදුන්ගේ අළු) සඳහා ෂරිදෙන් (舎 利 殿) ලෙස ක්රියා කරයි. මෙම ගොඩනැඟිල්ල කියෝතෝහිම පිහිටා ඇති ගින්කකු-ජි (රිදීමණ්ඩපාරාමය), සහ ෂොකෝකු-ජි සඳහා වැදගත් ආදර්ශයකි.මෙම ගොඩනැඟිලි ඉදි කරන විට අශිකාගා යෝෂිමසා ස්වර්ණමණ්ඩපාරාමය(කිංකකු-ජී) හි භාවිතා කරන ලද විලාසයන්, එහි දෙවන හා තෙවන මහල්වල නම් ලෙස ලබාගෙන ඇත.

ආශ්රේයයන්

 බුදු දහම
 ජපානය
 ලෝක උරුම අඩවි
ජීව දත්ත තොරතුරු

ගීත නාට්‍ය නිෂ්පාදක,රචක, 
 

 
<big>== [[නිමල් වනිගසිංහ
]]
 
   
 
 
 
 ගීත නාට්‍ය රචක හා නිෂ්පාදක[මූලාශ්‍රය සංස්කරණය''']
  
ගීත නාට්‍ය:

 1.පිනා සහ වලං කද 
2.හැන්ද

3.ප්‍රතිමාවක් නැගු කඳුලක්!
4.සම්මාන පෝලිම
5.හයේ කෝච්චිය

6.නෝක්කාඩුව

දහවල් බතෙන් පසු දැඩි ලෙස නින්දට ගිජු වු ගැමි බිරිඳක් හා බිරිඳට වඩා පරම්පරාවෙන් ලැබුන අරුම පුදුම වැල් ඇඳට පෙම් කල  ස්වාමි පුරුෂයෙකු අතර  ඇතිවන සනාතන ගැටුම!    

රචනය  නිෂ්පාදනය: නිමල් වනිගසිංහ

රංගනය: ශාන්ත වනිගතුංග, තුෂාරි කුලතිලක, දිනාලි ගලප්පත්ති, අභිනන්දන රණතුංග   ,සම්පත් ජයවීර, හිරාන් කුලතිලක

සංගීත අධ්‍යක්ෂනය: අග්‍රා ප්‍රේමරත්න
ගීත තනු: හිරාන් කුලතිලක

ගායක කංඩායම: ආසිරි අඹගහවත්ත, කාංචන, හිරුනි වල්ගමගේ , සිතාරි රන්පටබැඳි, ප්‍රසාදි අමරප්පුලි  , දිනාලි ගලප්පත්ති

වාදක කංඩායම : අර්ජුන සිල්වා, රවී කුලතිලක,  රුෂේන් සුමනසේකර, ලහිරු වාහලතන්ත්‍රිගේ

පසුතල: කිංස්ලි ගුණවර්ධන
නර්තන රචනය: නෙල්සන් හේවායාලගේ

7.කිරිහොඳා
ශ්‍රී චන්දානන්ද බෞද්ධ විද්‍යාලය

ශ්‍රී චන්දානන්ද බෞද්ධ විද්‍යාලය, මහනුවර (ඉංග්‍රීසි: Sri Chandananda Buddhist College, Kandy) ආරම්භ කරනු ලැබුවේ 2006 දීය. එය පිහිටා තිබෙන්නේ මහනුවර, අස්ගිරියේය. මෙය පෞද්ගලික බාලක පාසලක් වන අතර බෞද්ධ දරුවන්ට පමණක්ම වෙන්වූ අධ්‍යාපනය ආයතනයකි. ශ්‍රී ලංකාවේ පළමු පෞද්ගලික බෞද්ධ බාලක පාසල වශයෙන් චන්දානන්ද බෞද්ධ විද්‍යාලය හැඳින්විය හැක.
වර්තමානයේ මෙහි ආචාර්ය මණ්ඩලය 150 ක් පමණ වන අතර සිසුන් 2500 ක් පමණ ඉගනුම ලබයි.

ඉතිහාසය  (history)

අස්ගිරිය මහා විහාර පාර්ශ්වයේ අතිපූජ්‍ය මහානායක අපවත්වී වදාළ පලීපාන ශ්‍රී චන්දානන්ද මාහිමිපාණන්ගේ ජාත්‍යන්තර ධර්මදූත සේවයේ සංකල්පයක් අනුව මුලින් ස්ථාපිත කළ ජාත්‍යන්තර බෞද්ධ මධ්‍යස්ථානය 2006 ජනවාරි 04 වෙනිදා අස්ගිරි මාහිමිපාණන්ගේ ශිෂ්‍යරත්නය වන අස්ගිරිය මහා විහාරයීය කාරක මහා සංඝසභාවේ කාරක සභික ආචාර්ය ගොඩගම මංගල හිමියන්ගේ විද්‍යලයාwධිපතිත්වයෙන් ශ්‍රී චන්දානන්ද බෞද්ධ විද්‍යාලය ආරම්භ කරන ලදී.

වෙනත්

2017.06.16 වන දින ශ‍්‍රී චන්දානන්ද බෞද්ධ විද්‍යාලයේ දසවන සංවත්සරය නිමිත්තෙන් පැවති වාර්ෂික ත්‍යාග ප‍්‍රදානෝත්සවයේදී අතිගරු ජනාධිපති, මෛත‍්‍රීපාල සිරිසේන මැතිතුමා කළ කතාවෙන් කොටසක්.

ආශ්රේයයන්

 පාසල්
 මහනුවර
 ශ්‍රී ලංකාව
 මධ්‍යම පළාත